lflage/wiki-talks huggingface dataset:
Wikipédia-vita:Törlésre javasolt lapok/fej

message: Januárban és februárban nem teljesen működőképes: az 1, ill. 2 hónapnál régebbi eljárások (pl. :Kategória:Törlési eljárások 2021 decemberéből) helyett :Kategória:Törlési eljárások 2021 jelenik meg. Alfa-ketosav vita 2022. január 4., 09:21 (CET)
replies: text: @Alfa-ketosav: Köszi, hogy jelezted. Javítottam, remélhetőleg most már jó lesz. FoBe üzenet 2022. január 4., 09:26 (CET)

message: A táblázat már min. 1-2 hónapja(?) elérhetetlen (a hivatkozás halott: 500-as hibakódot (Internal Server Error) adott ki akkor is), és nagyon valószínűtlen, hogy arról van szó, hogy pont akkor válik elérhetetlenné, amikor rákattintok. Alfa-ketosav vita 2022. október 16., 15:46 (CEST)
replies: text: @Alfa-ketosav: Köszi a jelzést. Úgy látom, hogy a probléma a korábban jól működő adatbázis-lekérdezésben van, a tl_title oszlopra panaszkodik. Gondolom, ezt megoldaná, ha az új linktarget táblával újraírnám a lekérdezés vonatkozó részeit. Erre most nincs érkezésem, úgyhogy a táblázat linkjét egyelőre kommentbe teszem. FoBe üzenet 2022. október 16., 22:04 (CEST)
replies: text: :Mától újra elérhető a táblázat. – FoBe üzenet 2022. december 4., 09:59 (CET)
thread_title:  Táblázat
Vita:Mária mennybevétele székesegyház (Berat)

message: Intézmények, székesegyházak kezdőbetűi nagybetűsek. 
* https://e-nyelv.hu/2022-01-04/szekesegyhaz-neve/
– M. V. ✉  2022. január 4., 10:53 (CET)
replies: text: Elég sajnálatos látni, hogy az e-nyelvnél ülőknek fogalmuk nincs a helyesírásról, és ilyen értelmetlen tanácsokat adnak. Valóban a 166-os tartalmazza az írásmódot, ha személynév a tulajdonnévi előtag, de a 187-esnek semmi köze ehhez a helyzethez, annál inkább a 168-as pontnak:

text: 168. Ha az egymástól különírt, személynévből és köznévből álló jelzős szerkezethez (Julianus barát) egy újabb köznév (pl. szobor) kapcsolódik, ez elé nem teszünk kötőjelet, például: Gül Baba türbe, Julianus barát szobor, Kászim pasa bástya, Szent István vértanú plébániatemplom, Jeremiás próféta kolostor. [Vö. 164.]

text: Ennek fényében visszamozgatom a szócikket a helyes alakra. Pasztilla 2022. január 4., 13:00 (CET)
thread_title:  Helyesírás
Vita:Képviselőfánk

message: Aligha lehet a Nevető kislexikon "szócikke" a név forrása, hiszen mér évtizedekkel azelőtt is képviselőfánknak nevezték azt a süteményt. 2001:4C4C:1320:5200:0:0:0:1000 (vita) 2023. január 8., 18:46 (CET)
thread_title:  A név eredete
Vita:Marx-Engels-szobor (Berlin)

message: A szócikk a német és egyéb Wikipédiákon "Marx-Engels-Forum" címet kapta. A magyar cikk is többről szól, mint egy szoborról.--Linkoman vita 2022. január 5., 17:21 (CET)
replies: text: A forum ebben az esetben a parkot jelenti szerintem. Dudva vita 2022. január 5., 18:26 (CET)
thread_title:  A szócikk címe
Vita:GitHub

message: Csak most vettem észre, hogy ez a "TARTALOMFERDÍTŐ" eszközzel készült, ami "borzadály"® minőségű fordítást állít elő. A szöveget alaposan át kellene nézni és sok helyen korrigálni, értelmezni, lefordítani értelmes magyarra. 
Például mi az a "tároló"? Nem tudtam rájönni. Meg még pár ilyen félrecsúszott fordítás van a szövegben. misibacsi*üzenet 2022. január 5., 19:46 (CET)
replies: text: Repository. Tudsz rá jobb fordítást? Mert én nem, úgyhogy gépi fordítótól teljesen mentesen is tárolónak fordítom, ha magyarul akarom mondani. (Ha meg nem ragaszkodok a magyar kifejezéshez, akkor „repó”, de szerintem egy átlag olvasónak az sem érthetőbb, viszont legalább rosszabbul néz ki.) – Tacsipacsi vita 2022. január 10., 21:25 (CET)
replies: text: :Igen, pl. adattároló (vagy akár tárolóhely) jobb lenne. Ebben az esetben mintha a verziókövetés is benne lenne a fogalomban (repository: version control, mondja az enwiki), de ez csak sejtés a részemről, hogy esetleg erről lehet szó.
replies: text: ::

text: :A "tároló"-ról nekem a "biciklitároló" jut eszembe. Hétköznapi, ismert kifejezéssel fordított szóval nincs baj, ha ott van mellette a magyarázat, hogy ebben a speciális esetben ez mit is akar jelenteni. Maradjunk a magyar szavak használatánál, ha lehet, tehát a "repó" nem jó. Ez szakmai szleng, nem magyar szó.
replies: text: ::

text: :Hasonló például a "memória" esete, amit minden magyarul beszélő megért és utána számítástechnikai összefüggésben rosszul használ, mert összekeverik a "programmemória" és a "háttértár-memória" funkciókat (mivel ezeket nem ismerik). Ha csak annyit ír le valaki, hogy "a PC memóriája", azt a laikusok félre fogják érteni (mivel pontatlan kifejezés).
replies: text: ::

text: :Az egész cikket érdemes átnézni ilyen szemmel, hogy abból egy laikus mit nem fog megérteni. De átnézhetem és is, ha szükségesnek tartod. Jó lenne egy eszköz, amivel pirossal alá lehetne húzni egyes szavakat, ilyen esetben jól jönne. misibacsi*üzenet 2022. január 11., 08:39 (CET)
thread_title:  Lektor sablon indoklása
Vita:Pinang

message: láttam, hogy átnevezted Pinengre „magyar kiejtés alapján” indoklással. A maláj nyelv latin betűs írású, úgyhogy nem írjuk át magyarra (vö. ), a hagyomány (meghonosodottság) szintén nem játszik itt (vö. ), úgyhogy szerintem nincs okunk az átírásra. A kérdés csak az, hogy a maláj vagy az angol alakot használjuk-e. Malajziának nem hivatalos nyelve az angol (bármennyire elterjedt is). A középiskolás földrajzi atlaszban (210 MB) Pinang szerepel (39 G6, a nagy fájlméret miatt itt a vonatkozó képernyőkép belőle). Ha kéznél van a Cartographia világatlasza, abban bíznék meg a leginkább (az OH. szerzői ezt vették alapul a nevek írásakor). Ádám ✉ 2022. január 6., 20:37 (CET)
replies: text: A A középiskolás földrajzi atlasz átírás alapján egy röhej, amikor angol és magyar alakot is használ vagy még egybe is mossa a kettőt (ld. pl. India). – M. V. ✉  2022. január 7., 04:48 (CET)
 Megnéztem a 2012-es Cartographia-atlaszt (), annak 93. (Az Indokínai-félsziget) és 94. oldalán (A Maláj-szigetvilág) Pinang-sz. szerepel, mutatójában pedig, a 379. oldalon a következők: 
 Pinang, l. Georgetown,
 Pinang, szöv. áll., Mal., 94–95 B–C4
 Pinangah, Mal., 94–95 F4
 Pinang-sz., szöv. áll., Mal., 94–95 B–C4
Ádám ✉ 2022. január 9., 12:45 (CET)

text: Nem ez a vita téma, hanem a Cartographia megbízhatósága ilyen téren. Nézd meg nyugodtan Indiát is. M. V. ✉  2022. január 9., 12:59 (CET)
 Én az előttem lévő kiadásban nem látok Indiánál magyaros átírású városnevet (csak zárójelben, másodlagosan szerepel Újdelhi a New Delhi alatt).
Amúgy ha a hagyományosan meghonosodott városneveket magyarosan írnák, az se lenne hiba. Párizs magyarul nem Paris, Bordeaux viszont nem *Bordó, erről szól a fent linkelt . Hasonló vonatkozik más latin írású nyelvek országainak földrajzi neveire is. Ádám ✉ 2022. január 9., 13:24 (CET)

text: Na pont ez a probléma. Indiában nem latin betűs írásrendszert használnak, ahogy Kínában sem. Mégis részben angol, részben magyar átírásokat ad meg mindkét országnál a Cartographia. Ahogy Japánnál is.. Ott se latin betűs írásrendszer van. Mégis mindenféleképp átírogatták a neveket. Aztán aki nem ért hozzá, találgasson, hogy ejtse ki a szót és ott milyen nyelven lett átírva.. Elég vicces lenne pl. Jabalpur-t vagy Bangalore-t vagy Chongqing-et vagy Osaka-t vagy Sapporo-t hallani vkitől, ahogy a Cartographia térképen magam előtt látom. M. V. ✉  2022. január 9., 14:16 (CET)
thread_title: Átírás vagy át nem írás
Vita:Rodéziai köztársaság

message: helyenként annyira érthetetlen a cikk, hogy nem érdemes tovább halogatni a feljavítását, mert így sosem készül el. Lásd még a szerző vitalapját Palotabarát vita 2022. január 7., 22:10 (CET)
thread_title:  Feljavítóba helyezés oka
Sablonvita:Kezdőlap kiemelt cikkei/2022-19-1

message: Erzsébet tér (Miskolc) cikkajánlóját jelölöm a 2022.  május 9. és május 12. közötti Kezdőlap kiemelt cikkei/2022-19-1 helyre. Indoklás: május 11. Miskolc város ünnepe. – *feridiák vita 2022. január 8., 14:27 (CET)
replies: text: , már harmadszorra kerülne kezdőlapra. – LaSza 🚍 (VITA) 2022. január 8., 14:53 (CET)

text: , már harmadszorra kerülne a címlapra. Javasolom helyette a Kossuth Lajos utca (Miskolc) cikket. Hkoala  2022. január 9., 06:22 (CET)
replies: text: : Javaslom helyette az Avas cikket, ami 10 éve volt utoljára kezdőlapon. – LaSza 🚍 (VITA) 2022. január 9., 17:57 (CET)
replies: text: ::Részemről rendben. Hkoala  2022. január 9., 19:20 (CET)

message: Ez miért a Kossuth utcára mutat? Miért kell bele a Kossuth utca cikk szövegének egy része, kikommentelve? Voxfax vita 2022. május 12., 09:13 (CEST)
thread_title:  Tovább a szócikkhez
Vita:Szlávics Ernő

message: A szakaszt, amely Mindszenty Szláviccsal való állítólagos összetűzéséről szól kivettem. Gyakorlatilag semmilyen forrást nem találtam hozzá, sem a google, sem az arcanum nem hozott semmit. Azt is megkockáztatom, hogy szimpla hoaxról van szó (ezt természetesen visszavonom, ha mégis előkerül egy forrás a történtekről). Viröngy vita 2022. január 9., 23:05 (CET)
replies: text: Köszönöm, a többi állítás többségére sem találok forrást!

text: A családi legendárium nem forrás, de én mint a család tagja, állítom, hogy még a szájhagyományban sem szerepelnek ezek a "megállapítások"... Üdv: Szlávics vita 2022. január 9., 23:52 (CET)
thread_title: Mindszenty
Vita:Szevasz, Vera!

message: Kedves 84.2.124.196!
Visszaállítom a szerkesztésedet, mert a filmbeli első vasútállomás (a 16. perc körül) nyilvánvalóan a kiskorpádi.
Ez itt a pókaszepetki. Ez lenne a másik a 36. perc körül?
ZorróAszter vita 2022. január 10., 07:34 (CET)
thread_title:  Vasútállomások
Vita:Air India Express

message: Ez is fordításnak tűnik; ha így van, azt jelezni kellene. – FoBe üzenet 2022. január 28., 11:27 (CET)
replies: text: Jeleztem. Gerovo vita 2022. január 28., 16:56 (CET)
replies: text: :@Gerovo: Köszi! FoBe üzenet 2022. január 28., 18:44 (CET)
thread_title:  Fordítás?
Vita:Jubai nemzetközi repülőtér

message: A Croydon kerületre mutató linket kiszedtem, nagyon úgy tűnik, hogy nem a londoni Croydonról van itt szó. Azt viszont nem sikerült megállapítanom, hogy melyikről. – FoBe üzenet 2022. január 28., 10:18 (CET)
thread_title:  Croydon
Vita:Béres István (politikus)

message: Wikipédia:Törlésre javasolt lapok/Béres István. – Pagony foxhole 2017. október 14., 22:02 (CEST)
replies: text: Még Béres István szócikként történt a romániai magyar politikusra a törlés. – Csurla vita 2022. január 14., 16:04 (CET)
replies: text: : Fura, kaptam két értesítést, hogy említettél, pedig itt nem látok pingeket. Mit kellene tennem? Pagony üzenet 2022. január 14., 16:15 (CET)
replies: text: ::Átmásoltam a korábbi bejegyzésedet a törlésről. Az biztos, hogy küldött értesítést. Teendő nincs csak az egyértelműsítés miatt ide áttettem a törlési linket. – Csurla vita 2022. január 14., 16:23 (CET)
replies: text: :::Á, értem, kösz. Pagony üzenet 2022. január 14., 16:45 (CET)
thread_title:  Törlési megbeszélés eredménye
Vita:Ceruzahegyező

message: Emlékszik még valaki a régi (1950-es évek) "biztonsági" ceruzahegyezőkre? Egy U-alakú fém két szára között egy pengével. Csak a penge belső fele volt kiélezve és húzva lehetett faragni vele, hogy ne vághassa meg magát az ember. – Pegy22 vitalap 2022. január 14., 16:16 (CET)
thread_title:  Retró
Vita:Torijama Akira

message: A japánok hozzánk hasonlóan a keleti névsorrendet használják: családnév-személynév. A cikkben feltűntetett hepbun átírásban ugyanúgy szerepel a név. 
Lekaparom a tapétát a falról, amikor meghallom, hogy angolosan mondnak ki egy japán nevet (Hideki todzsó VALÓJÁBAN Todzsó Hideki). Balabenc vita 2024. április 23., 11:04 (CEST)
replies: text: @Balabenc Helyesen szerepel mindkét alak. Megállapodás alapján a Hepburn-átírásnál is a keleti névsorrendet használjuk, mivel nem írja elő, hogy angolosan meg kell fordítani a nevet. Sasuke88  vita 2024. május 16., 20:33 (CEST)
replies: text: :Akkor a két névalak közül melyik a helyes? Balabenc vita 2024. május 17., 00:02 (CEST)
replies: text: ::@Balabenc A Torijama Akira és a Toriyama Akira is helyes. Magyar nyelven a keleti névsorrend preferálandó, az átírástól függetlenül. Sasuke88  vita 2024. május 18., 20:04 (CEST)
replies: text: :::Szóval Torijama Akira. Balabenc vita 2024. május 18., 20:18 (CEST)
thread_title:  Akkor most Torijama Akira, vagy Akira Torijama?
Vita:Muszlimok (etnikum)

message: A muzulmánok az egy régies, elavult szó; ma már a muszlimokat használják helyette. A délszláv nevében is ez utóbbi van. A nemzet helyett is az etnikai csoport vagy vmi hasonlót javaslok. Bár lehet hogy itt a nemzet kifejezés a legjobb. Ogodej, te mit szólsz? – M. V. ✉  2022. január 17., 10:01 (CET)
replies: text: Igen, ezt mondtam én is itt (épp most van róla megbeszélés az egyéb kocsmafalon). Ogodej  vitalap 2022. január 17., 12:38 (CET)
thread_title:  Cím
Vita:Balatoni Sándor

message: A cikkről a létrehozó szerkesztő vitalapján is volt szó, lásd Szerkesztővita:Balatonisandor#Balatoni Sándor. Ott források megadására is sor került; ezeket be kellene dolgozni a cikkbe. – FoBe üzenet 2022. január 17., 18:25 (CET)
thread_title:  Források
Vita:Médiaműfajok

message: A lap jelen formájában nem cikk, inkább egy vázlatos jegyzet és nem teljes lista keveréke, mindezt bárminemű forrás nélkül. Jelen állapotában nem enciklopédiacikk, ezért cikkjelöltté minősítem át. – FoBe üzenet 2022. január 18., 11:36 (CET)
thread_title:  Problémák
Vita:Martincsek György

message: Ide írom a magyar lefordítást a Királyi könyvekből:
"143.
Martincsek György és Kisli Jakab életének megkegyelmeznek az elkövetett rablás ügyében azzal a feltétellel, hogy a köz javára végzett három évnyi munkára ítélik őket.
Mi, VI. Károly stb. emlékezetül adjuk stb. hogy egyfelől egyes híveinknek Felségünk elé terjesztett ez irányú alázatos kérésére, másfelől pedig királyi jámborságunk, kegyességünk és jóindulatunk által indíttatva, amelyek által a megbotlottakat megbocsátásban, a valamilyen módon vétkezőket kegyelemben szoktuk részesíteni, Martincsek Györgyöt és Kisli Jakabot, akik mindketten hívünknek, tekintetes és nagyságos gróf Löwenburg János Jakabnak, udvari kamaránk tanácsosának alattvalói, annak a rablásnak bűntette ügyében, amelyet ők hozzájuk hasonlókkal együtt adódó alkalmakkor mind Lengyelországban, mind Magyarországon elkövettek, és amely miatt elfogták és kihallgatták őket, és az említett gróf úriszékén országunk törvényei szerint, mégpedig a Hármaskönyv első részének 15. cikkelye alapján hivatalosan el is ítélték őket és halálbüntetést kaptak, királyi teljhatalmunkból kifolyólag igen kegyesen felmentjük, tudniillik úgy határoztunk, hogy ennek a Martincsek Györgynek és Kisli Jakabnak meg kell kegyelmezni mind életükre, mind a teljes ingó és ingatlan vagyonukra vonatkozóan. Így tehát azzal a feltétellel, hogy legalább három éven át a köz javára végzett munkára ítéltessenek, és ez után minden ilyesfajta bűntől igyekezzenek mentesek maradni, mert ellenkező esetben jelen kegyelmünkkel egyáltalán nem akarunk kiállni mellettük, tehát jelen oklevél útján ezt megadjuk és biztosítjuk nekik. Ezért nektek, híveinknek, országunk, Magyarország minden egyes bírájának és minden egyházi és világi, bárhol is tartózkodó igazságszolgáltónak ezennel szigorúan megparancsoljuk és azzal bízunk meg titeket, hogy a fenti Martincsek Györgyöt és Kisli Jakabot a fenti bűntett okán soha semmiképp ne merészeljétek személyükben megbüntetni vagy javaikban, ingó és ingatlan vagyonukban megkárosítani vagy bármi más módon a törvényszéken vagy azon kívül akadályozni, háborgatni vagy törvényszék elé állítani a jelen fenti módon kapott kegyelemmel ellenkezve, hanem kötelesek vagytok ti is minden módon, szigorúan és sérthetetlenül figyelembe venni ezt és megvédeni őket személyükben, és minden más jelenlegi vagy jövőbeli érintettel is betartatni ezt a számukra kiadott örök kegyelmet, amely a fenti módon vonatkozik a rájuk előzőleg Felségünk által kiszabott kiállandó büntetésre. Ne cselekedjetek másképp. Jelen oklevelet elolvasás után adjátok vissza a bemutatójának. Kelt Ausztriában, Bécs városunkban, az Úr 1720. évében augusztus 29-én. Uralkodásunk stb."

message: Törlési megbeszélés eredményeképpen törölve. Gg. AnyÜzenet 2022. szeptember 29., 13:10 (CEST)
thread_title:  Törlési megbeszélés eredménye
Vita:Szent X. Piusz Papi Testvérület

message: A Renovandum Mariae Regnum alapszabályában "Testvériség"-ként szerepel. A magyarországi hívek a kezdetektől fogva a mai napig a papi közösséget Szent X. Piusz Papi Testvériségnek nevezték. Annak ellenére, hogy már régen is felmerült alternatívaként az archaikusabb "Testvérület" elnevezés, a "hivatalos" magyar név még mindig "Szent X. Piusz Papi Testvériség". Pillanatnyilag egy a tradícióhoz közeledő csoport kezdeményezésére gyakrabban merül fel az archaikusabb forma. Javasolnám ennek értelmében a cikk címének módosítását. [Nyufi]
thread_title: "Testvérület"
Wikipédia-vita:Javaslatok kiemelt szócikkek felülvizsgálatára/Neutrínó

message: A holtartunk sablon alá elhelyeztem aláírva a támogatom sablont, de nem jeleníti meg. Nem csináltam még ilyet, tehát elnézést, ha rosszul csinálnám.– Burnix1994 vita 2022. január 18., 19:25 (CET)
thread_title:  Támogatom sablon
Vita:Jobboldali populizmus

message: "Wilhelm Heitmeyer német szociológus, professzor a jobboldali populizmus kifejezést homályosnak tartja, ehelyett tekintélyelvű nemzeti radikalizmusról beszél." - áll a cikkben, mire az olvasó azt hihetné, hogy ezek felcserélhető kifejezések. A valóságban viszont nem feleltethetőek meg egymásnak. - Assaiki vita 2022. január 19., 19:16 (CET)
replies: text: Én a helyedben egy neves professzort, aki a témára ráállt, nem bírálnák felül; a jobboldali populizmus és a nemzeti radikalizmus között kicsi a határvonal. Egy kis olvasnivaló: A nemzeti radikalizmus - A jobboldali radikalizmus negyedik hulláma Magyarországon

text: Én inkább abban vagyok bizonytalan, hogy a politológusok a Jobbikot még mindig populistának tartják-e, vagy már nem? – – M. V. ✉  2022. január 19., 20:32 (CET)
replies: text: :Magammal szemben mindig feltételezem, hogy ott van a tévedés lehetősége, s nincs rá okom, hogy másokról ne feltételezzem ugyanezt. Még Einstein is volt, amiben tévedett. Szerintem a jobbik ma már kevésbé populista, valószínűleg csökkenni fog azoknak a véleményeknek a száma, amik még jelenleg is populistának tartják. - Assaiki vita 2022. január 19., 21:40 (CET)

text: Heitmeyer nem teszi egyenlővé a kettőt, csak más meghatározást használ.

text: A Jobbik 2020-as adat alapján még populista volt; ha lesz frissebb adat, hogy már nem az, akkor levesszük. – M. V. ✉  2022. január 20., 08:01 (CET)
thread_title: Egyenlő?
Vita:Hegyi József (épületgépész)

message: A szócikk egyértelműsítőjében és a bevezetőjében is mérnök szerepel, de ő nem volt az, ebben 99 százalékig biztos vagyok, az egy százalék miatt írok ide. A MÉL sem mérnöknek, hanem "épületgépész"-nek nevezi, és az iskola, amit elvégzett, a Magyar Királyi Állami Felső Ipariskola sem adott mérnöki diplomát, a mai oktatási rendszerben talán a technikusi végzettség közelíti meg azt, amit ott meg lehetett szerezni 1923-ban. Emiatt nem csak a bevezetőt kell majd javítani (javítanom, ha nem jön ellenvélemény), hanem át is kell nevezni a cikket a téves egyértelműsítés miatt). Palotabarát vita 2022. január 20., 21:01 (CET)
replies: text: Átneveztem (volt: Hegyi József (mérnök)). Palotabarát vita 2022. január 27., 11:02 (CET)
thread_title:  Mérnök?
Vita:S440-es személyvonat

message: Jó lenne, ha a viszonylatjeles személyvonatoknál nem lenne újra és újra és újra és újra és újra ugyanaz a történeti rész bemásolva, mert pontatlan és hibás. Az osztrák és a német S-Bahn két külön rendszer, csak a név egyezik meg. Ehhez képest a Budapest környéki meg egy harmadik fajta (ami nem is S-Bahn), bár pár vonásában hasonlít a osztrákra. Ezek különbségek miatt ilyen mintára nem kezdhettek el átszervezni, csak ütemet és viszonylatjelet kaptak. Emiatt ezt az S-Bahnos részt át kéne írni mindegyikben. Egyébként miért akarunk ennyire párhuzamot vonni a magyar vasút és az S-Bahn között? Külföldi és magyar sajátosságok miatt sose lesz semmi azonos, így magyar S-Bahn se lesz (max olyasmi, ami közel áll hozzá, mint a BHÉV). – balint36 utaspanasz 2022. január 21., 22:33 (CET)
thread_title:  Sablonszöveg
Vita:Mixtékek

message: Apród, miért is került rá ez a sablon? Indoklás nélkül ne dobáljunk már fel ilyeneket, mert ez a cikk fejlesztését nem fogja segíteni. 
Zerind, ha időd engedi, rá tudnál nézni erre a lapra, és a javításokat elvégezni? Köszönöm. – M. V. ✉  2022. január 22., 08:38 (CET)
 Nincs infoboxa, a bevezető részt - amely röviden összefoglalja, hogy kikről van a szócikkben szó - is el kellene különíteni a gyarmati korszak előtti korszaktól; egy szó volt még csak linkelve benne. Apród vita 2022. január 22., 14:53 (CET)
Azt hiszem, ehhez a Sablon:Népcsoport infobox lesz a legmegfelelőbb talán. Apród vita 2022. január 22., 14:55 (CET)
Az Oto-Manguen nyelvcsaládra is csak egy találat van a Google-ban, az is a magyar wikipédiára mutat. Apród vita 2022. január 22., 15:49 (CET)
=== Gépi fordítás ===
Nagy része gépi fordítás, rettentő rossz nyelvtanisággal. A nyelvcsaládot se írta át Davidporko-nak a gép:
* https://en.wikipedia.org/wiki/Oto-Manguean_languages
Jó lenne, ha Zerind átnézné az egészet. – M. V. ✉  2022. január 22., 15:54 (CET)
Köszönöm a jelzést, megpróbálom átnézni majd valamikor, valószínűleg több részletben. Szerintem jövő héten tudom elkezdeni. Zerind üzenőlap 2022. január 22., 20:42 (CET)
Köszönöm szépen a javításokat, ! Apród vita 2022. január 28., 17:00 (CET)
replies: text: Még csak éppen elkezdtem... Mostanában kevés az időm wikizni sajnos. De majd folytatom. Zerind üzenőlap 2022. január 28., 17:56 (CET)
thread_title:  Lektor 

message: Nagy része gépi fordítás, rettentő rossz nyelvtanisággal. A nyelvcsaládot se írta át Davidporko-nak a gép:
* https://en.wikipedia.org/wiki/Oto-Manguean_languages
Jó lenne, ha Zerind átnézné az egészet. – M. V. ✉  2022. január 22., 15:54 (CET)
Köszönöm a jelzést, megpróbálom átnézni majd valamikor, valószínűleg több részletben. Szerintem jövő héten tudom elkezdeni. Zerind üzenőlap 2022. január 22., 20:42 (CET)
Köszönöm szépen a javításokat, ! Apród vita 2022. január 28., 17:00 (CET)
replies: text: Még csak éppen elkezdtem... Mostanában kevés az időm wikizni sajnos. De majd folytatom. Zerind üzenőlap 2022. január 28., 17:56 (CET)
thread_title:  Gépi fordítás
Vita:Az Air Madagascar úti céljai

message: @Gerovo: Nekem úgy tűnik, hogy ez a cikk a List of Air Madagascar destinations fordítása. Ha ez így van, akkor jelölni kéne a  sablonnal. Más: annak van oka, hogy a forrásoknak csak egy részét vetted át? Így a fél táblázat forrástalan. – FoBe üzenet 2022. január 28., 10:13 (CET)
thread_title:  Fordítás
Vita:S250-es személyvonat

message: Semmi köze az osztrák (regionális) és a német (klasszikus) S-Bahnnak a magyarországi viszonylatjeles vonatokhoz. A magyar rendszer hordoz magán az osztrákhoz hasonló vonást (mindkettőn mezei személyszállító vonatok vannak, de a magyar nincs olyan rendszerben, mint az osztrák), a némethez pedig egyáltalán nem hasonlít (a németek egy mindentől különálló, metrószerű vasutat neveznek S-Bahnnak). Emiatt a különbségek miatt nem helytálló az az állítás, hogy "osztrák és a német S-Bahnok mintájára elkezdték újjászervezni", hiszen csak viszonylatjelzést kaptak. – balint36 utaspanasz 2022. január 23., 01:03 (CET)
thread_title:  Lektor
Vita:Cardano (blokkláncplatform)

message: Egy szó. – Pagony üzenet 2022. január 23., 20:50 (CET)
replies: text: Már egy. – Pkᑌᘗᖾᐁᐧᐦᑕᒪᑫᐃᐧᐣ 2023. június 10., 21:54 (CEST)
thread_title:  Blokklánc platform